b'\n_START_ARTICLE_\nRasistikortti\n_START_PARAGRAPH_\nRasistikortin eli rasismikortin k\xc3\xa4ytt\xc3\xb6 tarkoittaa aiheetonta rasismisyyt\xc3\xb6st\xc3\xa4, esimerkiksi pyrkimyst\xc3\xa4 leimata etnisist\xc3\xa4 v\xc3\xa4hemmist\xc3\xb6ist\xc3\xa4 ep\xc3\xa4suotuisia v\xc3\xa4itteit\xc3\xa4 esitt\xc3\xa4v\xc3\xa4 henkil\xc3\xb6 rasistiksi riippumatta v\xc3\xa4itteiden asiasis\xc3\xa4ll\xc3\xb6st\xc3\xa4 tai henkil\xc3\xb6n motiiveista._NEWLINE_Rasistikorttia esiintyy kahdella eri tavalla. Ensimm\xc3\xa4inen ja yleisin tapa on, ett\xc3\xa4 henkil\xc3\xb6 syytt\xc3\xa4\xc3\xa4 toista rasistiksi, jotta saisi itselleen jonkinlaista etua. Esimerkkin\xc3\xa4 voi mainita O.J. Simpsonin oikeudenk\xc3\xa4ynnin, jossa kriitikot v\xc3\xa4ittiv\xc3\xa4t puolustuksen k\xc3\xa4ytt\xc3\xa4v\xc3\xa4n rasistikorttia ("playing the race card"), kun se yritti esitt\xc3\xa4\xc3\xa4 Mark Fuhrmanin rasistina. N\xc3\xa4in Fuhrmanin uskottavuus todistajana tummaihoista Simpsonia vastaan asetettiin kyseenalaiseksi._NEWLINE_Kunniav\xc3\xa4kivallan uhreja auttavan GAPF-j\xc3\xa4rjest\xc3\xb6n perustaja, Irakista kunniav\xc3\xa4kivaltaa paennut Sara Mohammad sanoo, ettei rasismikorttia ja islamofobiakorttia pid\xc3\xa4 hyv\xc3\xa4ksy\xc3\xa4. Niiden vuoksi ennen Ruotsissa oli vaikea k\xc3\xa4sitell\xc3\xa4 kunniav\xc3\xa4kivaltaa ja -vallank\xc3\xa4ytt\xc3\xb6\xc3\xa4, koska monet etniset ja uskonnolliset ryhm\xc3\xa4t loukkaantuivat siit\xc3\xa4 niin herk\xc3\xa4sti ja v\xc3\xa4ittiv\xc3\xa4t sen olevan vain osa l\xc3\xa4hisuhdev\xc3\xa4kivaltaa. Poliitikotkin pelk\xc3\xa4siv\xc3\xa4t leimautumista rasisteiksi. Siksi ongelma pidettiin piilossa, mutta 2010-luvun lopulla tilanne oli jo monella tapaa parempi kuin Suomessa.\n_START_SECTION_\nEsimerkkej\xc3\xa4\n_START_PARAGRAPH_\nLieksassa vanhemmat valittivat somality\xc3\xb6ntekij\xc3\xb6it\xc3\xa4 k\xc3\xa4ytt\xc3\xa4v\xc3\xa4n koulukyytiyrityksen turvallisuusrikkeist\xc3\xa4 ja kuljettajien kielitaidosta. Yrityksest\xc3\xa4 tehtiin rikosilmoituksia ja selvityspyynt\xc3\xb6j\xc3\xa4. Katsastamattomalla autolla ajaminen sek\xc3\xa4 ajopiirturin ja alkolukon todistuksen puuttuminen ylsiv\xc3\xa4t ainakin syyteharkintaan. Yritt\xc3\xa4j\xc3\xa4n mukaan kyse oli vain rasismista. Vanhemman mukaan t\xc3\xa4m\xc3\xa4 rasismikortin k\xc3\xa4ytt\xc3\xb6 oli perusteetonta._NEWLINE_Portsarit, vartijat, poliisit ja muut kertovat usein aiheettomasta rasistikortin k\xc3\xa4yt\xc3\xb6st\xc3\xa4. Esimerkiksi elokuussa 2012 ulkomaalaistaustainen mies nimitteli pys\xc3\xa4k\xc3\xb6innintarkastajia rasisteiksi, kun n\xc3\xa4m\xc3\xa4 kirjoittivat pys\xc3\xa4k\xc3\xb6intivirhemaksua toiselle ulkomaalaistaustaiselle, vaikka tausta ei vaikuttanut virhemaksun kirjoittamiseen. Mies sai sakkoja kunnianloukkauksesta.'